  Виталий Пронин Грак ёросын улӥсьёслэн сотовой телефонъёссы умойгес кутозы. Котловкаысь сотовой связья вышка Туспуктэм басьтэмын Виктор беловлэн "ВКонтакте" бамысьтыз Кылем арня шорын Котловка но Бадӟым Вожой гуртъёс доры сотовой связья вышкаос пуктӥзы. Та уж быдэстэмын «Цифровая экономика» нацпроект улсын пыӵась «Сельсовет» программая. Вышкалэн ӝуждалаез 30 метр, табере со котырысь 10 иськемын связь но Интернет умой луыны кулэ. Информатизацияя но связья министерство ивортэмъя, матысь дыре вышкаос пуктэмын луозы на шаерысьтымы эшшо 18 гуртъёсын, соос пӧлы шедемын Грак ёросысь Новогорское черкогурт но. УД  